El conceyal Juan Chaves pide qu'haya presencia d'entidaes sociales nes casetes previstes pa la Selmana Grande d'esti añu
#000001
El grupu de Podemos-Equo nel Ayuntamientu de Xixón propón que nes fiestes de la Selmana Grande d’esti añu’l paséu de Begoña acueya non solo casetes d’hostelería sinón tamién d’entidaes representantives del texíu asociativu del conceyu. La propuesta planteóla esta mañana en rueda de prensa’l conceyal Juan Chaves, qu’esplicó que “cuidamos que la hostelería ha de ser la principal protagonista, pero non la única na xestión de les casetes”, y dixo que’l modelu de casetes que ta previsto que s’estrene en Xixón esti branu nun ha de ser “esi hacia’l que paez que va Uviéu, sinón del que vien Uviéu”, en referencia al intentu del equipu de gobiernu derechista de la capital asturiana de desaniciar la presencia de colectivos sociales nos chiringuitos de San Mateo.
#000007